14.   בקשה לצו הפרדה והרחקה
בבית-הדין הרבני האזורי

ב_________                                                                                                  תיק מס'_________
בעניין:

___________  ת"ז ___________




על-ידי באי-כוחה עורך-דין  ________



ו/או _________  ו/או _________



מרח' _________ עיר __________




טל' _________ פקס' __________

("המבקשת")




נ ג ד




_____________ ת"ז __________



על-ידי בא-כוחו עורך-דין __________



מרח' _________  עיר __________




טל' _________  פקס' __________

("המשיב")

בקשה דחופה בכתב למתן צו מניעה ו/או צו הפרדה ו/או צו הרחקה

(במעמד צד אחד)

כב' בית-הדין הנכבד מתבקש בזאת להורות למשיב כדלקמן:

א.
להימנע בכל דרך שהיא להיפגש ו/או לחיות ו/או לגור ו/או להתרועע וכו' עם ובמחיצתה של הגב' _________ נושאת ת"ז _________ בכל מקום ובכל זמן ומועד שהוא.

ב.
להורות למשטרת ישראל ו/או לכל שוטר לסייע באכיפתו של הצו הנ"ל לכשיינתן.

ג.
לחייב המשיב בהוצאות הבקשה ושכר-טרחת עורך-דין + מע"מ כדין.

ואלה נימוקי הבקשה:

1.
המבקשת והמשיב נישאו זל"ז כדמו"י ביום _________ והינם אזרחי המדינה ותושביה.

2.
המשיב הינו גר צדק אשר התגייר בסמוך לפני נישואיו למבקשת והכל לנוכח אהבתם העזה של הצדדים עובר לנישואין.

3.
מנשואי הצדדים נולדו להם, ביום ________ שתי בנות: _________ ו__________ המצויות כיום בחזקת אימן המבקשת.

מקצועה של המבקשת:
4.
המבקשת הינה עובדת ב ____________ וזאת החל משנת _________ והינה מועסקת כיום כ_________ ב_________.


המבקשת משתכרת מעבודתה זו כ_________ ש"ח נטו לחודש.

מקצועו של המשיב: 

5.
המשיב עלה ארצה מהעיר _________ ב_________ ביום ________ כאשר היה מוסמך כ__________ במקצועו. בארץ נאלץ המשיב לעשות בחינות השלמה אותן הוא סיים בשנת _______ והחל לעבוד ב________ ב _________.


בשנת ________ החליט המשיב לעזוב את מקצוע ה_________ וניסה מזלו בתחום _________, וזאת עשה עד לשנת ___________. בעסקיו אלה לא שרתה הברכה בעמלו של המשיב והוא נאלץ בשנת __________ להפסיק את עבודתו זו כ_________.


בשנת _________ החל המשיב לחזור בהדרגה לעבודתו כ__________ עצמאי במתן שירותי _________ ליליים בחברות פרטיות.


בשנת ________ החל המשיב את התמחותו ב-"__________" ב_________, יותר מאוחר עבר להתמחות ב_________ וכעבור מספר חודשים עבר להתמחות ב_________ ב_________ וזאת עד _________. במקביל לעבודת ההתמחות של המשיב כאמור עבד המשיב בתורנויות שונות.


כיום המשיב הינו מתמחה קבוע ב___________ ב___________ כאשר במקביל הינו ממשיך לבצע תורנויות שונות.


לאחרונה אף קיבל המשיב קביעות ב_________ עם העלאה בדרגה.

6.
המבקשת מעריכה את הכנסתו נטו של המשיב לחודש בשיעור של __________ ש"ח נטו אם לא יותר מכך.


כאמור לצדדים שתי בנות _________ ו_________ (להלן: "הבנות").

7.
מאז שחר לידתן היתה זו המבקשת אשר דאגה לגידולן, חינוכן וטיפוחן של הבנות כאשר המשיב היה פסיבי לחלוטין בכל הקשור לבנות. למעט אהבה אשר הרעיף עליהן בדרכו שלו.


הבנות לומדות כיום בכיתה _________ בבית-הספר _________ ב _________.

יחסי הצדדים עובר למשבר:

8.
משחר היכרותם של הצדדים ועד לחודש _________ היתה האהבה שורה בביתם של הצדדים והכל נעשה ביניהם מתוך דאגה אמיתית לתא המשפחתי ולבנות. המבקשת אהבה ועדיין אוהבת את המשיב בכל ליבה למרות מה שיפורט להלן בכתב תביעה זה באשר לייחסו של המשיב והתנהגותו כלפיה בששת החודשים האחרונים עובר להגשת כתב תביעה זה.


ויוער, כי במהלך הנישואין ספגה המבקשת מאת המשיב יחס משפיל אשר התבטא בין היתר באלימות פיזית ונפשית כלפיה. ברם, למרות הכל העדיפה המבקשת להחריש ולשתוק הכל לנוכח אהבתה אל המשיב ולאור התנצלויותיו החוזרות ונשנות לאחר כל מעשה אלימות כלפיה כאמור.


המבקשת האמינה ועדיין מאמינה כי המשיב הינו בעל טוב ואב מסור לבנותיו, בדרכו שלו כאמור, ודרך שלום הבית והשמירה של התא המשפחתי הינה האלטרנטיבה המועדפת והטובה ביותר עבורה ועבור בנותיה ועל כך הינה נלחמת ותלחם בכל מאודה.

המשבר בין הצדדים:
9.
החל מחודש ____________ החל יחסו של המשיב להשתנות כלפי המבקשת באופן קיצוני ביותר. הדבר התבטא באלימות ייתר מילולית ופיזית כאחד אשר החלו לגבור באופן תדיר ביותר ואשר הגיעו לכדי פגיעה של ממש בגופה ובשלומה של המבקשת. 


המשיב החל לקלל את המבקשת מידי יום ביומו ולהשפילה בפני הבנות.


המשיב החל לחזור מידי ערב לבית הצדדים בתום עבודתו שיכור כלוט, מה שהגביר את מריבותיו עם המבקשת עד כדי אלימות פיזית של ממש כלפיה.


בתקופה זו החל המשיב לטפטף באוזני המבקשת כי האחראית עליו בעבודה מטילה עליו משימות מחוץ למסגרת העבודה ואשר מצריכות ממנו לאחר לבית הצדדים. דהיינו, המשיב היה מסיים מידי יום את עבודתו בשעות הצהרים המוקדמות ברם לאור הטלת "המשימות" הנ"ל נהג הוא לחזור לבית הצדדים בשעות הערב והלילה המאוחרות, שוב כשהוא שתוי לחלוטין.

10.
יוער, כי המשיב עשה מנוי ב_________ תוך ציון בפני המבקשת כי הדבר נועד אך ורק לניצול השעות בהם הוא עובד מפוצל ב_________ כאשר הוא מנצל את שעות הפיצול לפעילות ספורטיבית ב___________. המשיב הבטיח למבקשת כי מנוי זה נועד למטרה האמורה וכי בשנה הבאה יעשה מנוי משפחתי באיזור _________.


עוד הוברר למבקשת כי המשיב עשה מנוי שנתי חדש ל__________ ב__________ ובגינו שילם סך של _________ ש"ח ולא בכדי.


כאמור הפרובוקציות מצידו של המשיב כלפי המבקשת אך הלכו וגברו מידי יום ביומו תוך שהמשיב החל להתריס בפניה כי התנהגותו כלפיה הינה מפאת רצונו למצוא זוגיות אחרת וטעם לחיים כדבריו. המבקשת לא לקחה את דבריו ברצינות יתרה מתוך ידיעה אמיתית כי המשיב אוהב אותה וכי אמירותיו הנ"ל נועדו אך ורק להכאיב לה ולמרות האמור סברה וקיבלה בהאמינה כי התנהגות זו תחלוף.

11.
במקביל החלה המבקשת לגלות כי המשיב רכש מוצר נשי יקר. לשאלת המבקשת השיב המשיב כי בושם זה נרכש   ל__________, הרכזת ל__________ ב__________. עוד הוברר למבקשת כי המשיב החל להוציא מאות שקלים מידי חודש לרכישת מוצרי בריאות ויופי מחברת _________ ל_________, לפי טענתו. לימים הוברר כי כל הנ"ל נרכש לטובת אישה אחרת והרסנית של ממש הגב' _________, הכל כפי שיפורט להלן.

12.
עוד יוער, כי המשיב החל להתעניין ברכישת ריהוט ומוצרי חשמל דרך אתרי אינטרנט כגון: חדר שינה חדש, מיטה זוגית מתכוונת, סלון, פינת אוכל, מזגן, טלוויזיה, וידאו, תנור בישול, מיקרו גל, מכונת כביסה, מייבש, מקרר וכו'. לשאלת המבקשת בעבור מה הוא מוציא ומתעניין בפרטים אלה אמר לה המשיב כי הוא עושה כן עבור חבר לעבודה אחד בשם ___________. המבקשת נטתה להאמין למשיב ולא עשתה עניין מן האמור הכל על-מנת שלא יוקצן ייחסו של המשיב כלפיה ומתוך כוונה כאמור לשמור על הקן המשפחתי אותו בנתה היא עם המשיב.

13.
ביום ________ הגיש המשיב נגד המבקשת תביעת גירושין בפני כב' בית-הדין הנכבד בתיק מס' _________ ודיון בה קבוע ליום _________ שעה _________.


כתב התביעה אשר הוגש נגד המבקשת הינו קנטרני, טורדני וחסר כל סיכוי שבדין ולימים הוברר כי זה הוגש בהסתה ובעיצה אחת עם אותה פילגש, הגב' ____________ וכאמור להלן.


במקביל לנ"ל המבקשת גילתה כי המשיב החל להתעניין ואף לפגוש נשים אחרות בין באמצעות גלישה באתרי הסקס של האינטרנט ובין באמצעות פניה לחברת שידוכים לצורכי מין. המבקשת שומרת על זכותה להרחיב בעניין זה במידת הצורך בפני כב' בית-הדין הנכבד במהלך הדיון המשפטי שיתקיים ולהציג את ראיותיה.


כאשר העלתה המבקשת את חשדותיה המוצקות כלפי המשיב נהג זה להכחישם. ברם ראיותיה אלה רק הלכו ורבו עם הזמן ושוב בעניין זה שומרת המבקשת את זכותה להעלות כל טענה בראיה במידת הצורך בעת הדיון.

האירוע מיום _________:

14.
אלימותו של המשיב כלפי המבקשת משלב הגשת תביעת הגירושין ועד ליום _________ היום בו הורחק מן הבית על-ידי צו משטרתי אך הלכה וגברה. המשיב היכה את המבקשת בפניה ובראשה באגרופים, סטר לה כמעט בכל הזדמנות ואף דקר אותה בידיה במפתחות המכונית דקירות אשר גרמו לה לחבלה של ממש.

15.
המבקשת בעצת באי-כוחה, ולאחר שמידי יום ביומו גבר החשש לשלומה, פנתה לטיפול בבית-החולים ________ ובעקבותיו אף הגישה נגד המשיב תלונה במשטרה והכל מתוך כוונה לשים קץ באופן סופי ומוחלט לאלימות הפיזית כלפיה אבל בשום פנים ואופן לא לגרום לעזיבתו של הבעל את הבית לאלתר ולתמיד כפי שעשה בפועל.


כאמור המשיב הורחק במצוותו של קצין משטרת _________ מהבית למשך ________ ימים. 

16.
בצער רב ליוותה המבקשת את עזיבתו של המשיב את הבית אולם בליבה קיננה התקווה שאכן בתום _________ ימי ההרחקה ישוב המשיב לבית הצדדים רגוע יותר והם בצוותא חדא יבהירו וילבנו את מערכת היחסים ביניהם לכיוון החיובי.


שלא כנשים המוכות, בדרך-כלל, אשר לאחר אירוע מסוג זה היו רצות להגיש מיד צו הרחקה ו/או הגנה נוסף נגד הבעל, נהגה המבקשת אחרת. המבקשת לא הגישה וסירבה להגיש צו הגנה ו/או הרחקה כנגד הנתובע. המבקשת סברה כי בהרחקתו הקצרה מן הבית ובתוקף מעמדו המקצועי כ_____________ מכובד בישראל ישוב הנתבע לביתו וישקם הריסותיו.


והנה בחלוף ימי ההרחקה ועוד יומיים, התקשר המשיב למבקשת והודיע לה כי הינו מתכוון לבוא לבית הצדדים ולאסוף מיטלטלין נוספים מביתם ויעשה כן בליווי חבר. ואכן המשיב הגיע לבית הצדדים בשעות הערב של ה______________ בליווי חבר והחל לאסוף את מיטלטליו.


לא עזרו למבקשת כל נסיונותיה לשוחח עימו ולהביאו למצב של הידברות עימה מתוך רצון לגשר על הפערים שנוצרו. המשיב התעלם במפגיע מהמבקשת. התעלמותו של המשיב לא פסחה אף על בנות בני-הזוג אשר ציפו לשובו של המשיב לבית הצדדים בכיליון עיניים. הדבר כאב מאוד לבנותיו והן למבקשת.

17.
מאז עזב המשיב את הבית לא יצר הוא כל קשר עם המבקשת ולא עם בנותיו לא התעניין בשלומן ובאופן בו הן מצליחות לנהל את חייהן בלעדיו. ובנות הצדדים פגועות מהתנהגותו זו כלפיהן עד עמקי נשמתן. אף בחג ה___________ האחרון לא טרח המשיב ליצור קשר עם בני משפחתו.


לאחרונה נודע למבקשת כי המשיב עבר לגור בדירה אותה שכר מראש עובר לעזיבתו את דירת הצדדים עם אותה הפילגש, הגב' __________, כמובהר דלקמן, ולמבקשת ראיות על כך. כן הוברר כי האירוע אשר גרם להרחקתו הזמנית של המשיב, נוצל על ידו לעזיבתו הסופית מן הבית ולמעבר מגורים עם הנ"ל.

גב'      ____   ("הפילגש"):

18.
כאמור המשיב בצעד חסר תקדים של ממש עזב את בית המגורים וניתק כל מגע עם המבקשת ועם בנות הצדדים. מאז ה___________ ועד למועד הגשת תביעה זו לא יצר המשיב כל קשר עם בנות הצדדים ואף לא עשה כן בחג ה _________ האחרון.


ממידע מוצק ואיתן אשר הגיע לאחרונה לידי המבקשת עולות העובדות הבאות:


במסגרת התמחותו של המשיב החל הוא לעבוד החל מחודש _________ פעמיים בשבוע ב__________ מרחוב _________ עיר _________.


ב__________ זו עבדה ו/או עובדת הפילגש והורסת המשפחות הגב' ___________ הנ"ל כ_________ מעשית.


הגב' ___________ הינה גרושה ואם לשתי בנות מנישואיה הראשונים. כאשר לה בת אחת __________ בת _________ והשניה _________ בת _________.


כאשר החל המשיב את עבודתו ב___________ היתה הגב' ____________ מנהלת חיי אישות עם אחד בשם _________ עימו גרה בדירתו שברחוב _________ ב_________.


במהלך נישואיה הראשונים של הגב' _______________ בגדה היא בבעלה עם אחד בשם _________, בעל _________ ב__________, אשר אותו שכנעה להתגרש מאשתו. אותו _________ סירב להתגרש מאשתו מאחר וזו היתה חולה במחלת ה__________. במהלך חייה המשותפים עם _________ סחטה היא ממנו כספים רבים לכיסוי צרכיה וצרכי בנותיה אשר מסתכמים בעשרות אלפי שקלים בחודש.


באחת המסיבות אליהן הוזמנו אותו ________ והגב' __________ הכיר ________ את הפילגש הנ"ל, וזו החלה לנהל עמו פרשיית אהבים במקביל ליחסיה עם _________.


בשלב מסויים עזבה הגב' _________ את _________ ועברה לגור עם __________ אשר היה מנכ"ל של רשת _____________ ב_____________ ועימה חי פרק זמן של __________ שנים כאשר בפרק זמן של _______ שנים חיו יחדיו ב_______ בו שימש כמנכ"ל. בעקבות קשר זה ובלחציה של הגב' _________ התגרש ________ מאשתו לטובת הורסת המשפחות וקוטלת הגברים הסדרתית הנ"ל.


לפני כ________ ימים, _________ והפילגש, הנ"ל עברו לגור ב_________ וחיו יחדיו בדירה אותה רכש _________ ב_________ ב_________.


עד לכניסתה של הפילגש הנ"ל לחייו של המשיב בחודש ________ חיו _________ והפילגש כידועים בציבור לכל דבר ועניין.


החל מחודש ________ החלו לרקום יחסים אינטימיים בין המשיב לגב' ___________, מה שמסביר כיום את השינוי אשר חל בנתבע החל ממועד זה ואילך וכאמור לעיל בכתב תביעה זה.

19.
כן הוברר למבקשת כי כספים רבים הוצאו מחשבון הבנק של המשיב לטובת הפילגש וצורכת הכספים כבור בלי תחתית הגב' _____________. כן הוברר כי המשיב, מה שלא עשה כן לאשתו ובנותיו, נהג לרכוש עבור הגב' ___________ ובנותיה מצרכים שונים, בשמים, מוצרי קוסמטיקה, בריאות, טיפוח ויופי, בילויים, טיולים ונופש, מוצרי חשמל, ריהוט לבית וכו' כמו גם מתן כספים רבים בעין לגב' ______________. למבקשת ראיות על כך ואילו יוצגו במידת הצורך בפני כב' בית-הדין הנכבד.


כן הוברר כי בימים בהם היה נעדר המשיב מביתו ו/או מעבודתו ו/או עובד שעות נוספות, בילה הוא במחיצתה של הפילגש.


המשיב הולך שבי אחרי אישה הרסנית זו כמין מכושף מאגית כאשר מכלה היא את כל כספו, מחד, והורסת את מקצועו, מאידך, כפי שעשתה לשלושה גברים לפני-כן.

20.
מסיבות השמורות עם _____________ הנ"ל עברו הוא והגב' _____________ לגור בדירה שכורה ברחוב _________ תוך שהוא משכיר את דירתו שברחוב _________.


כן הוברר כי במהלך __________ נסע ___________ לחו"ל ושב בחודש __________ לדירה המושכרת ברחוב _________ ביחד עם הגב' _________ אשר יחסה אליו הלך והשתנה לרעה.


עוד הוברר כי בין הימים _________ ליום __________ הוציאה הגב' _________ נגד _________ צו הרחקה מן הדירה השכורה שברחוב __________ באמתלה חסרת כל בסיס וזה הורחק מהדירה.


ביום ________, יומיים לאחר תום ימי ההרחקה של המשיב מבית המגורים של הצדדים וכאמור לעיל, שב המשיב לבית המגורים נוטל עמו את מרבית חפציו האישיים ועובר לגור באופן רשמי בבית המושכר ברחוב __________ ביחד עם הפילגש, הגב' ________ הנ"ל.

21.
מאז ועד היום חונה המכונית של הצדדים ואשר נמצאת בשימושו של המשיב, מתחת לביתה של הפילגש. המשיב מסיע מידי יום את הפילגש למקום עבודתה. לא זו אף זו, המשיב נותן לפילגש אף לנהוג במכונית השייכת לצדדים, והמבקשת תעתור למתן צו עיקול וצו תפיסה למכונית זו מתוקף היותה הבעלים המשותפים של המכונית, ומתוך מגמה למנוע שימוש ברכושה על-ידי מי שמתכוונת להרוס את תא משפחתה.

22.
עוד הסתבר, כי המשיב נכנס כערב לחוזה שכר הדירה לדירה אותה שכרה גב' ____________ תוך חתימה על ערבות בשיעור של ___________ ש"ח. ממידע נוסף שהגיע למבקשת יתכן כי אחיו של המשיב חתם אף הוא על ערבות זו. כן הוברר כי המשיב שילם בגין הדירה המושכרת דמי שכירות שנה מראש ב________ שיקים בסך של __________$ לחודש כל אחד, וכן שילם את דמי התיווך למתווך בגין דירה זו כמו גם דמי הובלה בגין ההעברה מהדירה ברחוב ___________ לדירה ברחוב ____________. כן משלם המשיב הוצאות תחזוקה, כגון: מיסי ארנונה, מים, חשמל, טלפון, גז, וועד בית והוצאות מחיה וכלכלה.


המשיב העביר כספים במזומן לגב' _________ ומימן עבורה קורס מתקדם ל________ כמו גם מימון של טיול לבתה הקטנה של הגב' __________ ל_________ לאחרונה. כן העביר המשיב כספים לגב' __________ לצורך כיסוי הגרעון בחשבון הבנק הפרטי שלה.


הוברר למעלה מכל ספק כי, הפילגש, לצרכיה וצרכי בנותיה, חיה חיים כפולים במקביל הן עם ____________ והן עם המשיב כאשר אין כל מניעה מצידה אף לקיים חיי אישות עם שניהם במקביל.


בחופשת ה___________ האחרונה נטל המשיב את הפילגש ובילה עמה בבית-מלון עליה השקיע כספים רבים.


כאמור מאז עזיבתו את הבית ועד למועד הגשת כתב תביעה זה חי המשיב ביחד עם הפילגש.

מהות ומטרת הצו המבוקש:
23.
לאור האמור לעיל ובכלל עולה למעלה מכל ספק כי הגורם לפירוד שנגרם בין המבקשת למשיב כל כולו נובע מן היחסים אותם מנהלים המשיב והגב' _____________ ואשר נגרם למעלה מכל ספק מחיזוריה הבלתי- מתפשרים של הגב' ____________ אחריו.


לא בכדי הוגדרה הגב' ___________ כפילגש הקוטלת גברים שכן עברה מוכיח זאת למעלה מכל ספק, שכן זו אינה בוחלת בכל דרך לצוד ברשתה גברים בעלי ממון אותם היא זורקת לאחר ניצולם המוחלט ולאחר שדאגה היטב לרושש את כיסם וממונם.

24.
יחסי המשיב עם הגב' ____________ גורמים לא רק נזק כלכלי ונפשי למשיב אלא אף למבקשת ובנותיה, אשר לה הזכות להגן עליהם מפניה בכל דרך ואמצעי לרבות הצו המבוקש.

25.
בנסיבות העניין ועל-מנת להציל משפחה בישראל, והמבקשת מאמינה בהכירה את המשיב ויחסיה עימו כי ניתן להציל את משפחתה וזוגיותה, וכי רק היכרותו עם הגב' __________ היא זו שגרמה לפירוד, כי אין כל מנוס אלא להורות על מתן הצו המבוקש. 

26.
אשר-על-כן, יתבקש כב' בית-הדין הנכבד להורות כאמור במבוא לבקשה זו כדלקמן:


א.
להימנע בכל דרך שהיא להיפגש ו/או לחיות ו/או לגור ו/או להתרועע וכו' עם ובמחיצתה של הגב' _________ נושאת ת"ז _________ בכל מקום ובכל זמן ומועד שהוא.


ב.
להורות למשטרת ישראל ו/או לכל שוטר לסייע באכיפתו של הצו הנ"ל לכשיינתן.


ג.
לחייב המשיב בהוצאות הבקשה ושכר-טרחת עורך-דין + מע"מ כדין.




_____________________



משרד עורכי-דין _______ושות'




__________, עו"ד




בא-כוח המבקשת

